Cariang

Chariang; (aglaonema simplex) nyaéta tatangkalan nuasalna tina kulawarga Araceae. Genus Aglaonema kalayan mibanda 30 spesies.
Chariang hirup kalawan subur di tempat nu kaayaana 700 méter dpl tur teu kahieuman, dina taneuh jemlék tur ngeprul. Chariang loba kapanggih dimangpaatkeun keur papaés buruan, ditunda dina pot atawa jadi pager hirup. Kiwari chariang loba dijadikeun kembang nu loba wandana hasil tina kawin silang nu dijual beulikeun kalawan harga nu lumayan mahal, gumantung kana kaayaan tur kaséhatan tangkalna.

Ciri mandiri
Daun chariang rupa-rupa wujudna, aya nu lonyod, lanset, kawas daun écéng, aya ogé nu panjang.
Panjangna kurang leuwih 10-45 cm, kelir dauna héjo paselang jeung totol-totol bodas.
Tangkal na katutup palapah daun, katémbong di mana umurna geus manjing ka kolot atawa jangkung ku lantaran daun kolotna lalésotan.
Bonggol atawa beutina ka karimunan ku akarna, panjang kurang leuwih 1-5 cm. Beuki panjang beuti chariang, beki loba anak tangkal cariang nu bisa direkahkeun.
Kembang chariang lonyod semu méncos, panjangna 8-10 cm. Kelirna bodas, bijil tina sela-sela palapah daun.

Spesies alam
Aya sababaraha rupa spésiés chariang (aglonema) nu aya di alam liar:
 Aglonema commutatum
 Aglonema pictum
 Aglonema modestum
 Aglonema ovatum

Ieu spesies alam mangrupa bibit buit tina Aglonema hibrida, nu kiwari loba dijual beulikeun.

Dicutat tina

Araceae
Tutuwuhan
kekembangan